**V . Ο Ι Μ Ε Γ Α Λ Ε Σ Κ Α Τ Α Κ Τ Η Σ Ε Ι Σ**

**2. Οι συνέπειες των κατακτήσεων**

*Με την εξάπλωση του ρωμαϊκού κράτους συνέβησαν σημαντικές αλλαγές οικονομικές, κοινωνικές, πολιτικές, πολιτιστικές. Για να αντιμετωπιστούν τα προβλήματα, έγιναν προσπάθειες για μεταρρυθμίσεις. Αμέσως μετά ξέσπασαν εμφύλιες διαμάχες, με σκοπό την εξισορρόπηση της κατάστασης κα την παγίωση της ρωμαϊκής εξουσίας. Τελικά, η δημοκρατία καταλύθηκε.*

**2.2. Οι μεταρρυθμιστικές προσπάθειες:**

 Οι κοινωνικές αλλαγές και η αλλοίωση των ηθών, που προκάλεσαν οι μεγάλες κατακτήσεις, ώθησαν **επιφανείς Ρωμαίους** να επιχειρήσουν **μεταρρυθμίσεις** για να αλλάξει η κατάσταση.

 **Κάτων ο τιμητής:**

* Εκλέχτηκε στο αξίωμα του **τιμητή (184 π.Χ.).**
* Προσπάθησε με διάφορα μέτρα να περιορίσει την πλεονεξία, τη διαφθορά και την πολυτελή ζωή των συγκλητικών και των ιππέων.
* Θεωρώντας ότι τα ρωμαϊκά ήθη αλλοιώθηκαν από τις ελληνικές επιδράσεις, έφτασε στο σημείο να αποδοκιμάζει καθετί ελληνικό.
* Αποτυχία προσπάθειας.

 **Τιβέριος Γράκχος:**

 Εκλέχτηκε **δήμαρχος (133 π.Χ.):**

**1.** Πρότεινε να ψηφιστεί ο **αγροτικός νόμος,** που έθετε όρια στην κατοχή γης: - Δυνατότητα για κάθε πολίτη απόκτησης ιδιοκτησίας μέχρι 500 πλέθρα.

* Δυνατότητα κατοχής επιπλέον γης 250 πλέθρων για καθένα από τα δύο αρσενικά παιδιά του.
* Η κατοχή της γης να μην ξεπερνά τα 1000 πλέθρα.
* 30 πλέθρα γης σε κάθε ακτήμονα από τα δημόσια κτήματα.

**2.** Διανομή των θησαυρών του βασιλιά της Περγάμου Άτταλου Γ΄ στους ακτήμονες για αγορά καλλιεργητικών εργαλείων.

 Στις προτάσεις του Τιβέριου αντέδρασαν οι συγκλητικοί, έστρεψαν το λαό εναντίον του και πέτυχαν τη δολοφονία του.

 **Γάιος Γράκχος:**

 Εκλέχτηκε **δήμαρχος (123 π.Χ.)** και προσπάθησε να συνεχίσει το έργο του αδερφού του:

1. Εφάρμοσε τον αγροτικό νόμο.
2. Ίδρυσε αποικίες σε κατακτημένες περιοχές της Ιταλίας για τους ακτήμονες.
3. Καθιέρωσε τη διανομή σιταριού στους φτωχούς της Ρώμης.
4. Μείωσε τα χρόνια στράτευσης και αύξησε το στρατιωτικό μισθό.
5. Συγκρότησε δικαστήρια από ιππείς, που δίκαζαν τις καταχρήσεις των συγκλητικών, για να μειώσει τη δύναμή τους.

* Οι συγκλητικοί, όμως, κατόρθωσαν τελικά να στρέψουν μέρος του λαού εναντίον του, ο Γάιος δεν κατόρθωσε να τους αντιμετωπίσει οργανώνοντας εξέγερση, και διέταξε ένα δούλο του να τον σκοτώσει.

* **Οι Γράκχοι,** για να χτυπήσουν την κοινωνική ανισότητα, επιχείρησαν να αποκαταστήσουν τους ακτήμονες δίνοντάς τους γη και να αποδυναμώσουν τους συγκλητικούς, αλλά χωρίς αποτέλεσμα.